ΓΡΑΠΤΗ ΕΡΩΤΗΣΗ P-2245/00

υποβολή: Ari Vatanen (PPE-DE) προς την Επιτροπή

(29 Ιουνίου 2000)

Θέμα: Η θέση των μεθοριακών περιοχών στη διαχείριση του προγράμματος Tacis CBC

Στα σύνορα μεταξύ Ευρωπαϊκής Ένωσης και Ρωσίας σημειώνεται η μεγαλύτερη, σε παγκόσμια κλίμακα, διαφορά βιοτικού επιπέδου. Η Επιτροπή, με την ανακοίνωσή της Στρατηγικοί στόχοι 2000-2005, επισήμανε ότι θα έδινε ιδιαίτερη προσοχή στην ενίσχυση της συνεργασίας με τη Ρωσία. Απαντώντας σε ερώτησή μου (Ρ-1379/00)(1), ο Επίτροπος Barnier δήλωσε ότι, κατά την εφαρμογή του Interreg III, η διαχείριση μικρών προγραμμάτων που ενισχύουν τις διασυνοριακές δραστηριότητες θα μπορούσε να ανατεθεί σε διασυνοριακές πρωτοβουλίες, όπως η Ευρωπεριφέρεια.

Με τη λήψη αποφάσεων στο πλαίσιο του προγράμματος Tacis CBS συνδέονται προβλήματα τα οποία δυσχεραίνουν το συντονισμό με το πρόγραμμα Interreg σε περιοχές της μεθορίου μεταξύ ΕΕ και Ρωσίας. Οι αποφάσεις για το πρόγραμμα Tacis CBC λαμβάνονται στις Βρυξέλλες όχι επί τη βάσει του προγράμματος, ενώ οι αποφάσεις για το Interreg λαμβάνονται σε επίπεδο περιφέρειας επί τη βάσει προγράμματος.

Κατά την Ένωση Βόρειας Καρελίας (Φινλανδία) και τη Δημοκρατία της Καρελίας (Ρωσία), η Επιτροπή δεν απευθύνθηκε στις περιφέρειες ούτε στην, αποτελούμενη από αυτές τις περιφέρειες, Ευρωπεριφέρεια Καρελίας για τα προγράμματα Tacis CBC, σχετικά με τα οποία η Επιτροπή πρόκειται να λάβει αποφάσεις στις 28 Ιουνίου και να τις επικυρώσει τον Ιούλιο. Επιπλέον, σύμφωνα με την Επιτροπή, διαβήματα έγιναν μόνο προς το αρμόδιο για το Tacis γραφείο στη Μόσχα, τις τεχνικέςπηρεσίες στις περιφέρειες του Tacis και τοπουργείο στη Μόσχα.

Για να βελτιωθούν η ποιότητα συνεργασίας σε παραμεθόριες περιοχές καθώς και ο συντονισμός μεταξύ του Tacis και του Interreg, καλό θα ήταν η διαχείριση των προγραμμάτων Tacis CBC όπως και του Interreg να μεταφερθούν σε επίπεδο περιφέρειας, π.χ. στην Ευρωπεριφέρεια. Το ελάχιστο που μπορεί να γίνει είναι, για τα προτεινόμενα προγράμματα Tacis CBC, να ζητείται η γνώμη της Ευρωπεριφέρειας ή της ενδιαφερόμενης περιφέρειας, η οποία έχει το δικό της πρόγραμμα παραμεθόριας περιοχής (όπως π.χ. στην περίπτωση της Καρελίας).

1. Ποια είναι η θέση της Επιτροπής ως προς την πρόταση της Ευρωπεριφέρειας Καρελίας για ένα πρόγραμμα πιλότο στο πλαίσιο του οποίου η διαχειριστική επιτροπή της Ευρωπεριφέρειας θα λαμβάνει αποφάσεις για προγράμματα και για το πρόγραμμα Tacis CBC επί τη βάσει των προγραμμάτων σε επίπεδο περιφέρειας;

2. Προτίθεται η Επιτροπή στο μέλλον να λαμβάνειπόψη την άποψη των περιφερειών που εντάσσονται στα προγράμματα Tacis CBC (όπως της Ρωσικής Δημοκρατίας της Καρελίας) για προτεινόμενα προγράμματα στο πλαίσιο της λήψεως αποφάσεων για τα προγράμματα Tacis;

(1) βλέπε σελίδα 34.

Απάντηση του κ. Patten εξ ονόματος της Επιτροπής

(19 Ιουλίου 2000)

Στις 27 Ιουνίου 2000 η Επιτροπήπέβαλε, για συζήτηση, στην επιτροπή διαχείρισης του Tacis έγγραφο στρατηγικής σχετικά με το πρόγραμμα Tacis CBC, στο οποίο καθορίζονται οι μελλοντικές κατευθύνσεις του. Η έγκριση του εν λόγω εγγράφου θα οδηγήσει, καταρχήν, στον καθορισμό ενός πλήρους ενδεικτικού προγράμματος διάρκειας 4 ετών που περιλαμβάνει στόχους και προτεραιότητες, και κατόπιν, σε ένα ετήσιο πρόγραμμα με μια σειρά συγκεκριμένων έργων που θα χρηματοδοτηθούν από τον προϋπολογισμό του 2000. Και τα δύο προγράμματα θαποβληθούν στην επιτροπή Tacis εντός των προσεχών μηνών.

Κατά τη διάρκεια της προετοιμασίας αυτών των στρατηγικών εγγράφων, ζητήθηκε σε μεγάλο βαθμό η γνώμη πολλών εταίρων. Τα τεχνικά γραφεία του Tacis στην Πετρούπολη και στο Petrozavodk έδειξαν ιδιαίτερη δραστηριότητα διοχετεύοντας ιδέες που προέρχονταν από τις ενδιαφερόμενες περιφέρειες.

Εξάλλου, όλα τα έργα του Tacis CBC έχουν ως ομολόγους τις τοπικές αρχές και τους τοπικούς φορείς, οι οποίοι εξασφαλίζουν την πλήρη ένταξη των περιφερειών σε ολόκληρο το πρόγραμμα. Αυτό ισχύει, κυρίως, με τα μικρά προγράμματα που βασίζονται στη ζήτηση και προωθούν πρωτοβουλίες σάυτήν την περιοχή που προέρχονται από τη βάση.

Όσον αφορά το σύστημα πιλότο που προτείνει η ευρωπεριοχή της Καρελίας, οι διαδικασίες του Tacis δεν επιτρέπουν να μεταφέρει η Επιτροπή την ευθύνη λήψης απόφασης σε ένα τρίτο μέρος.